Dino Topmellers

Dino Nikolass Topmellers (; dzimis ) ir vācu futbola treneris un bijušais futbolists. Spēlējis uzbrūkošā pussarga pozīcijā. Pašlaik ir Vācijas Bundeslīgas kluba Frankfurtes "Eintracht" galvenais treneris.

 Futbolista karjera 
Spēlētāja karjeras laikā aizvadījis 128 spēlēs un guvis 20 vārtus Vācijas 2. Bundeslīgā, pārstāvot klubus 1. FC Saarbrücken, VfL Bochum, Eintracht Frankfurt, Erzgebirge Aue, Kickers Offenbach un FC Augsburg. Spēlējis arī Vācijas Reģionālajā līgā, kā arī citās zemākajās līgās amatieru līmenī. 2009.—2010. gada sezonā pārstāvēja Luksemburgas klubu F91 Dudelange.

 Trenera karjera 
Bijis spēlējošais treneris SV Mehring un RM Hamm Benfica. 2016. gadā kļuva par Luksemburgas kluba F91 Dudelange galveno treneri. Trīs reizes izcīnīja Luksemburgas Nacionālās divīzijas čempiontitulu. 2018.—2019. gada sezonā Topmellera vadībā F91 Dudelange sasniedza UEFA Eiropas līgas grupu turnīru, kļūstot par pirmo Luksemburgas klubu, kas iekļuvis Eiropas kausu grupu turnīrā. 2019. gada jūlijā kļuva par Beļģijas kluba Virton galveno treneri, bet jau tā paša gada decembrī amatu atstāja pēc nesaskaņām ar kluba vadību.

2020. gadā sāka strādāt par Jūliāna Nāgelsmana asistentu RB Leipzig. Vēlāk devās līdzi Nāgelsmanam uz Minhenes "Bayern".

 Topmellers tika apstiprināts par Frankfurtes "Eintracht" galveno treneri.

 Personīgā dzīve 
Dino tēvs Klauss Topmellers arī ir bijis futbolists un treneris. Vārdu Dino vecāki ir izvēlējušies par godu itāļu futbola vārtsargam Dino Dzofam. 

 Atsauces 

 Ārējās saites 

Kategorija:1980. gadā dzimušie
Kategorija:Zārā dzimušie
Kategorija:Vācijas futbolisti
Kategorija:VfL Bochum spēlētāji
Kategorija:Frankfurtes "Eintracht" spēlētāji
Kategorija:FC Augsburg spēlētāji
Kategorija:F91 Dudelange spēlētāji
Kategorija:Vācijas futbola treneri